Csak az okos okosodik
Zera rabbi - vagy ahogy néhányan mondják, Hanina ben Pappasz rabbi - mondta: 
- Figyeld csak, milyen is a Szent (áldassék) természete 
- ahogy a húsétól és a vérétől különbözik:
A halandó beletehet valamit az üres edénybe,  
a telibe azonban nem. 
Ám a Szentnél (áldassék) ez nem így van - 
Ő még többet tesz a teli edénybe,
az üresbe azonban nem. 

Ezt erről mondták: "Ha hűen hallgatsz a te Uradnak Istenednek szavára", az hallva lesz. 

Eszerint amit hűen hallgatsz, azt hallod, amit meg nem úgy, azt nem hallod. Egy másik értelmezés szerint: ha a régire hallgatsz, akkor meg fogod hallani az újat, ám ha a szíved elfordul, akkor nem fogod többé hallani.

Jegyzet

Vallás
Talmud